มันนี่ทูเดย์
ทีคิวเอ็มงัดแผนรับกำลังซื้อหด
24 มี.ค. 2558

ทีคิวเอ็มงัดแผนรับกำลังซื้อหด 
นายอัญชลิน พรรณนิภา ประธาน บริษัท ทีคิวเอ็มอินชัวรันส์ โบรคเกอร์ เปิดเผยว่า บริษัทได้ร่วมมือกับบริษัทประกันภัยในการพัฒนากรมธรรม์รูปแบบใหม่ที่ให้ความคุ้มครองที่เพียงพอกับความต้องการของลูกค้าและมีค่าเบี้ยที่ไม่สูงมากนัก เพื่อให้สอดคล้องกับภาวะเศรษฐกิจและกำลังซื้อของลูกค้าที่เริ่มหดตัวลงในปัจจุบัน เช่น แบบประกันอุบัติเหตุส่วนบุคคล (พีเอ) ที่มีค่าเบี้ยต่ำกว่าปีละ 5,000 บาท หรือแบบประกันรถยนต์ชั้น 2 บวก และ 3 บวก ขณะเดียวกันหากเบี้ยประกันรถยนต์ชั้น 1 ก็จะเพิ่มความคุ้มครองให้มากขึ้น เพื่อสร้างแรงจูงใจให้ลูกค้าทำประกันต่อ
อย่างไรก็ตาม ในปัจจุบันบริษัทยังมีเบี้ยต่ออายุอยู่ประมาณ 80%  ถือว่ายังอยู่ในอัตราที่สูง ซึ่งต้องรักษาสัดส่วนนี้ไว้ให้ได้ ทั้งนี้ ในช่วง 2 เดือนแรกที่ผ่านมาขายเบี้ยได้แล้ว 1,000 ล้านบาท แต่คาดว่าตลอดทั้งปี้นี้จะทำให้ได้ 1 หมื่นล้านบาท หรือเติบโต 11% แบ่งเป็นเบี้ยรถยนต์ 78% เบี้ยที่ไม่ใช่รถยนต์หรือนันมอเตอร์ 11% และเบี้ยประกันชีวิต 11% เทียบกับปี 2557 ที่ขายเบี้ยได้ 9,000 ล้านบาท เติบโต 15% มาจากเบี้ยรถยนต์ 80% เบี้ยนันมอเตอร์ 12% และเบี้ยประกันชีวิต 8%